SPCG โตแกร่ง รุกหนักธุรกิจโซลาร์รูฟ
SPCG เติบโตแข็งแกร่ง ไตรมาส 2 กวาดรายได้รวม 2,465 ล้าน ย้ำ ทั้งปีรายได้ 5,500 ล้าน ตามเป้าลั่น รุกหนักธุรกิจโซลาร์รูฟ ตั้งเป้าปีนี้ติดตั้งครบ 30 เมกะวัตต์ เผยลงทุนต่างประเทศไปได้สวย คาดโซลาร์ฟาร์มในญี่ปุ่น 30 เมกะวัตต์ รับรู้รายได้ปี 60 นี้,เมื่อวันที่ 11 ส.ค. ที่อาคารตลาดหลักทรัพย์ ถนนรัชดาภิเษก น.ส.ธนาพร รัตนมณีรุ่งแสง ผู้อำนวยการสำนักงานกรรมการผู้จัดการใหญ่ บริษัท เอสพีซีจี จำกัด (มหาชน) กล่าวในงาน บริษัทจดทะเบียนพบผู้ลงทุน หรือ Opportunity Day ว่า บริษัทเอสพีซีจี คงเป้ารายได้เดิมที่ 5,500 ล้านบาท โดยแบ่งเป็น 2 ส่วน คือ รายได้ที่มาจากโรงไฟฟ้าพลังงานแสงอาทิตย์ (โซลาร์ฟาร์ม) 5,000 ล้านบาท และรายได้ที่มาจากระบบผลิตไฟฟ้าพลังงานแสงอาทิตย์ตามบ้าน (โซลาร์รูฟ) 500 ล้านบาท แม้ในปี 2559 ค่าความเข้มของแสงจะลดลง แต่โดยเฉลี่ยแล้วทั้งปีบริษัทฯ ยังสามารถผลิตไฟฟ้าได้ตามเป้าแน่น,ทั้งนี้ ธุรกิจติดตั้งระบบผลิตไฟฟ้าพลังงานแสงอาทิตย์บนหลังคา (Solar Roof) ภายใต้บริษัท โซลาร์ เพาเวอร์ รูฟ จำกัด หรือ SPR ที่มีบริษัท โฮม โปรดักซ์ เซ็นเตอร์ เป็นตัวแทนจำหน่ายระบบผลิตไฟฟ้าพลังงานแสงอาทิตย์ โดยได้รับการยอมรับและเชื่อถือจากประชาชน โรงงานอุตสาหกรรม สถาบันการเงิน บริษัทจดทะเบียนในตลาดหลักทรัพย์ฯ หลายแห่ง ทำการติดตั้งแผงโซลาร์ รูฟ บนหลังคาเพื่อลดค่าใช้จ่ายในส่วนของการใช้ไฟฟ้า ซึ่งในปีนี้บริษัทฯ ได้ตั้งเป้าติดตั้งโซลาร์รูฟให้ได้ 30 เมกะวัตต์ โดยในเฟสแรกจะมีการติดตั้งโซลาร์รูฟก่อน 15 เมกะวัตต์ ซึ่งในอนาคตจะทยอยติดตั้งจนครบตามเป้าหมาย,สำหรับการลงทุนในต่างประเทศ บริษัทฯ มีการลงทุนโซลาร์ฟาร์มที่ประเทศเมียนมา ญี่ปุ่น และฟิลิปปินส์ ซึ่งโครงการในประเทศญี่ปุ่นมีกำลังการผลิต 30 เมกะวัตต์ อยู่ระหว่างการดำเนินการ คาดว่าจะสามารถรับรู้รายได้ภายในปี 60 ขณะเดียวกันก็มีการลงทุนในญี่ปุ่นเพิ่มอย่างต่อเนื่อง แต่บริษัทฯ ยังไม่สามารถเปิดเผยรายละเอียดได้ คาดว่าจะมีความชัดเจนในไตรมาส 3-4 นี้ ส่วนเมียนมาและฟิลิปปินส์คาดว่าจะมีความชัดเจนในไตรมาส 3-4 เช่นกัน,น.ส.ธนาพร กล่าวว่า ผลการดำเนินงานในไตรมาส 2/59 สิ้นสุดวันที่ 30 มิ.ย. 59 บริษัทฯ มีรายได้รวม 2,465.7 ล้านบาท เพิ่มขึ้นจากงวดเดียวกันของปีก่อนที่ทำได้ 2,637.9 ล้านบาท ซึ่งคิดเป็นอัตรากำไรสุทธิ 47.91% เพิ่มขึ้นจากปีก่อนที่มีอัตรากำไรสุทธิที่ 46.61% นอกจากนี้ บริษัทฯ ยังตั้งเป้าผลประกอบการในปีนี้จะทำได้ไม่ต่ำกว่าปีก่อนซึ่งมีรายได้รวมกว่า 5,000 ล้านบาท,อย่างไรก็ตาม คณะกรรมการบริษัทฯ มีมติให้จ่ายปันผลระหว่างกาลหุ้นละ 0.40 บาท จากงวดผลดำเนินงานวันที่ 1 ม.ค.-30 มิ.ย. 59 ทั้งนี้ บริษัทฯ ได้กำหนดรายชื่อผู้ถือหุ้นที่มีสิทธิได้รับเงินปันผลระหว่างกาล ในวันที่ 22 ส.ค. 59 และให้รวบรวมรายชื่อผู้ถือหุ้นที่มีสิทธิได้รับเงินปันผลระหว่างกาล โดยวิธีปิดสมุดทะเบียนและพักการโอนหุ้น ในวันที่ 23 ส.ค. 59 และกำหนดจ่ายเงินปันผล ในวันที่ 2 ก.ย. 59,นอกจากนี้ บริษัทฯ มีแผนจะเดินสายโรดโชว์ร่วมกับบริษัทหลักทรัพย์ทั้งในและต่างประเทศ ซึ่งในช่วงเดียวกันของปีก่อนบริษัทฯ ก็มีการเดินสายไปโรดโชว์ที่ประเทศฮ่องกง
SPCG เติบโตแข็งแกร่ง ไตรมาส 2 กวาดรายได้รวม 2,465 ล้าน ย้ำ ทั้งปีรายได้ 5,500 ล้าน ตามเป้าลั่น รุกหนักธุรกิจโซลาร์รูฟ ตั้งเป้าปีนี้ติดตั้งครบ 30 เมกะวัตต์ เผยลงทุนต่างประเทศไปได้สวย คาดโซลาร์ฟาร์มในญี่ปุ่น 30 เมกะวัตต์
SPCG,เอสพีซีจี,โซลาร์รูฟ,โซลาร์ฟาร์ม,ธนาพร รัตนมณีรุ่งแสง,ไฟฟ้าพลังงานแสงอาทิตย์,ข่าว,ไทยรัฐออนไลน์,ข่าวเศรษฐกิจ